**Любен Каравелов**



**Лю̀бен Сто̀йчев Каравѐлов** (1834 – [21 януари](https://bg.wikipedia.org/wiki/21_%D1%8F%D0%BD%D1%83%D0%B0%D1%80%D0%B8) [1879](https://bg.wikipedia.org/wiki/1879)) е български [поет](https://bg.wikipedia.org/wiki/%D0%9F%D0%BE%D0%B5%D1%82), [писател](https://bg.wikipedia.org/wiki/%D0%9F%D0%B8%D1%81%D0%B0%D1%82%D0%B5%D0%BB), [енциклопедист](https://bg.wikipedia.org/wiki/%D0%95%D0%BD%D1%86%D0%B8%D0%BA%D0%BB%D0%BE%D0%BF%D0%B5%D0%B4%D0%B8%D1%81%D1%82), [журналист](https://bg.wikipedia.org/wiki/%D0%96%D1%83%D1%80%D0%BD%D0%B0%D0%BB%D0%B8%D1%81%D1%82), [етнограф](https://bg.wikipedia.org/wiki/%D0%95%D1%82%D0%BD%D0%BE%D0%B3%D1%80%D0%B0%D1%84); национален герой, борец за освобождението на България от османска власт. По-големият брат на влиятелния следосвобожденски [политик](https://bg.wikipedia.org/wiki/%D0%9F%D0%BE%D0%BB%D0%B8%D1%82%D0%B8%D0%BA) [Петко Каравелов](https://bg.wikipedia.org/wiki/%D0%9F%D0%B5%D1%82%D0%BA%D0%BE_%D0%9A%D0%B0%D1%80%D0%B0%D0%B2%D0%B5%D0%BB%D0%BE%D0%B2) (1843 – 1903).

Допринася съществено за развитието на обществената мисъл в [България](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D0%B8%D1%8F) през [Възраждането](https://bg.wikipedia.org/wiki/%D0%92%D1%8A%D0%B7%D1%80%D0%B0%D0%B6%D0%B4%D0%B0%D0%BD%D0%B5), пише библиографски трудове, статии по [българска литература](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D1%81%D0%BA%D0%B0_%D0%BB%D0%B8%D1%82%D0%B5%D1%80%D0%B0%D1%82%D1%83%D1%80%D0%B0), [култура](https://bg.wikipedia.org/wiki/%D0%9A%D1%83%D0%BB%D1%82%D1%83%D1%80%D0%B0), [лексикография](https://bg.wikipedia.org/wiki/%D0%9B%D0%B5%D0%BA%D1%81%D0%B8%D0%BA%D0%BE%D0%B3%D1%80%D0%B0%D1%84%D0%B8%D1%8F), [политическа история](https://bg.wikipedia.org/wiki/%D0%9F%D0%BE%D0%BB%D0%B8%D1%82%D0%B8%D1%87%D0%B5%D1%81%D0%BA%D0%B0_%D0%B8%D1%81%D1%82%D0%BE%D1%80%D0%B8%D1%8F), [нумизматика](https://bg.wikipedia.org/wiki/%D0%9D%D1%83%D0%BC%D0%B8%D0%B7%D0%BC%D0%B0%D1%82%D0%B8%D0%BA%D0%B0). Каравелов участва в националреволюционното движение като член и председател на [Българския революционен централен комитет](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D1%81%D0%BA%D0%B8_%D1%80%D0%B5%D0%B2%D0%BE%D0%BB%D1%8E%D1%86%D0%B8%D0%BE%D0%BD%D0%B5%D0%BD_%D1%86%D0%B5%D0%BD%D1%82%D1%80%D0%B0%D0%BB%D0%B5%D0%BD_%D0%BA%D0%BE%D0%BC%D0%B8%D1%82%D0%B5%D1%82) (БРЦК) в [Букурещ](https://bg.wikipedia.org/wiki/%D0%91%D1%83%D0%BA%D1%83%D1%80%D0%B5%D1%89), [Румъния](https://bg.wikipedia.org/wiki/%D0%A0%D1%83%D0%BC%D1%8A%D0%BD%D0%B8%D1%8F) в началото на 70-те години на 19 век.

Биография

**Произход и образование**

Любен Каравелов е роден на [7 ноември](https://bg.wikipedia.org/wiki/7_%D0%BD%D0%BE%D0%B5%D0%BC%D0%B2%D1%80%D0%B8) 1834 или 1835 година (според други източници [1837](https://bg.wikipedia.org/wiki/1837)[[1]](https://bg.wikipedia.org/wiki/%D0%9B%D1%8E%D0%B1%D0%B5%D0%BD_%D0%9A%D0%B0%D1%80%D0%B0%D0%B2%D0%B5%D0%BB%D0%BE%D0%B2#cite_note-eb3-1)) в град [Копривщица](https://bg.wikipedia.org/wiki/%D0%9A%D0%BE%D0%BF%D1%80%D0%B8%D0%B2%D1%89%D0%B8%D1%86%D0%B0)[[6]](https://bg.wikipedia.org/wiki/%D0%9B%D1%8E%D0%B1%D0%B5%D0%BD_%D0%9A%D0%B0%D1%80%D0%B0%D0%B2%D0%B5%D0%BB%D0%BE%D0%B2#cite_note-bio-6) в семейството на заможния [бегликчия](https://bg.wikipedia.org/wiki/%D0%91%D0%B5%D0%B3%D0%BB%D0%B8%D0%BA%D1%87%D0%B8%D1%8F) Стойчо Каравела. Каравеловият род води началото си от средата на 18 век, като според различни сведения неговият основоположник хаджи Стойчо произлиза от [Златишко](https://bg.wikipedia.org/wiki/%D0%97%D0%BB%D0%B0%D1%82%D0%B8%D1%86%D0%B0) или от [Костурско](https://bg.wikipedia.org/wiki/%D0%9A%D0%BE%D1%81%D1%82%D1%83%D1%80_%28%D0%B3%D1%80%D0%B0%D0%B4%29%22%20%5Co%20%22%D0%9A%D0%BE%D1%81%D1%82%D1%83%D1%80%20%28%D0%B3%D1%80%D0%B0%D0%B4%29). Майка на Любен Каравелов е Неделя Доганова, произхождаща от знатния копривщенски род Доганови, а по майчина линия – от [Чалъкови](https://bg.wikipedia.org/wiki/%D0%A7%D0%B0%D0%BB%D1%8A%D0%BA%D0%BE%D0%B2%D0%B8_%28%D1%80%D0%BE%D0%B4%29). Семейството на Стойчо и Неделя има седем деца – четири момчета: Любен, Христо, Петко и Рали и три момичета: Рада, Велика и Мария (майка на [Рашко Маджаров](https://bg.wikipedia.org/wiki/%D0%A0%D0%B0%D1%88%D0%BA%D0%BE_%D0%9C%D0%B0%D0%B4%D0%B6%D0%B0%D1%80%D0%BE%D0%B2))[[2]](https://bg.wikipedia.org/wiki/%D0%9B%D1%8E%D0%B1%D0%B5%D0%BD_%D0%9A%D0%B0%D1%80%D0%B0%D0%B2%D0%B5%D0%BB%D0%BE%D0%B2#cite_note-book-2).

Каравелов учи първоначално в килийно училище при поп Никита Вапцилката, а по-късно в училището на [Христо Пулеков](https://bg.wikipedia.org/wiki/%D0%A5%D1%80%D0%B8%D1%81%D1%82%D0%BE_%D0%9F%D1%83%D0%BB%D0%B5%D0%BA%D0%BE%D0%B2) по [взаимоучителния метод](https://bg.wikipedia.org/wiki/%D0%92%D0%B7%D0%B0%D0%B8%D0%BC%D0%BE%D1%83%D1%87%D0%B8%D1%82%D0%B5%D0%BB%D0%B5%D0%BD_%D0%BC%D0%B5%D1%82%D0%BE%D0%B4_%D0%BD%D0%B0_%D0%BF%D1%80%D0%B5%D0%BF%D0%BE%D0%B4%D0%B0%D0%B2%D0%B0%D0%BD%D0%B5) (1841 – 1846). След откриването на първото българско класно училище от [Найден Геров](https://bg.wikipedia.org/wiki/%D0%9D%D0%B0%D0%B9%D0%B4%D0%B5%D0%BD_%D0%93%D0%B5%D1%80%D0%BE%D0%B2) в Копривщица през [1846](https://bg.wikipedia.org/wiki/1846) г., Каравелов става ученик на Геров (до 1850 година), където изучава българска история, физика, геометрия, география и др. предмети. От 1850 година е изпратен от баща си да учи 2 години в гръцкия гимназион. През [1852](https://bg.wikipedia.org/wiki/1852) г. се премества в училището на Геров в [Пловдив](https://bg.wikipedia.org/wiki/%D0%9F%D0%BB%D0%BE%D0%B2%D0%B4%D0%B8%D0%B2), където за първи път се запознава и чете някои съчинения от руска литература.

В периода 1853 – 1856 година, Каравелов е изпратен в [Одрин](https://bg.wikipedia.org/wiki/%D0%9E%D0%B4%D1%80%D0%B8%D0%BD) от баща си да учи за абаджийски чирак, но се връща по-късно отново в родния си град. През 1854 г. баща му, Стойчо, го взима със себе си, за да му помага в [джелеплъка](https://bg.wikipedia.org/wiki/%D0%94%D0%B6%D0%B5%D0%BB%D0%B5%D0%BF%D0%BA%D0%B5%D1%88%D0%B0%D0%BD%D0%B8%22%20%5Co%20%22%D0%94%D0%B6%D0%B5%D0%BB%D0%B5%D0%BF%D0%BA%D0%B5%D1%88%D0%B0%D0%BD%D0%B8). Любен обикаля из Османската империя и успява да се запознае с неволите и страданията на българите (българския бит и фолклор). Там той се мести в [Цариград](https://bg.wikipedia.org/wiki/%D0%A6%D0%B0%D1%80%D0%B8%D0%B3%D1%80%D0%B0%D0%B4) (1856), в търговската кантора на Петър Софиянлията, но вместо да се занимава с [търговия](https://bg.wikipedia.org/wiki/%D0%A2%D1%8A%D1%80%D0%B3%D0%BE%D0%B2%D0%B8%D1%8F), той проявява голям интерес към политически въпроси от [Кримската война](https://bg.wikipedia.org/wiki/%D0%9A%D1%80%D0%B8%D0%BC%D1%81%D0%BA%D0%B0_%D0%B2%D0%BE%D0%B9%D0%BD%D0%B0), паралелно с което записва и материали за изследователска работа по [фолклор](https://bg.wikipedia.org/wiki/%D0%A4%D0%BE%D0%BB%D0%BA%D0%BB%D0%BE%D1%80) и [етнография](https://bg.wikipedia.org/wiki/%D0%95%D1%82%D0%BD%D0%BE%D0%B3%D1%80%D0%B0%D1%84%D0%B8%D1%8F).

Прави неуспешни опити да постъпи в турското военно училище, след което предприема пътешествие до [Бургас](https://bg.wikipedia.org/wiki/%D0%91%D1%83%D1%80%D0%B3%D0%B0%D1%81), [Шипка](https://bg.wikipedia.org/wiki/%D0%A8%D0%B8%D0%BF%D0%BA%D0%B0_%28%D0%B3%D1%80%D0%B0%D0%B4%29) и [Габрово](https://bg.wikipedia.org/wiki/%D0%93%D0%B0%D0%B1%D1%80%D0%BE%D0%B2%D0%BE), където записва народни песни, събира материал за бъдещите си фолклорни и етнографски изследвания. През юни [1857](https://bg.wikipedia.org/wiki/1857) година потегля за [Одеса](https://bg.wikipedia.org/wiki/%D0%9E%D0%B4%D0%B5%D1%81%D0%B0), за да постъпи в кадетски корпус, но не е приет, поради навършени години. Установява се в Москва и проявява желание да бъде записан за студент в Московския университет. Не успял да вземе примерния изпит, Каравелов се записва волен слушател в Историко-филологическия факултет на Московския университет. Лекциите не го задоволяват и той не се явява на нито един изпит.

**В Москва и Белград**

Особено влияние върху Каравелов оказват обществените идеи сред бурната студентска младост като част от руската интелигенция. Тук живее и работи заедно с българите [Константин Миладинов](https://bg.wikipedia.org/wiki/%D0%9A%D0%BE%D0%BD%D1%81%D1%82%D0%B0%D0%BD%D1%82%D0%B8%D0%BD_%D0%9C%D0%B8%D0%BB%D0%B0%D0%B4%D0%B8%D0%BD%D0%BE%D0%B2), [Райко Жинзифов](https://bg.wikipedia.org/wiki/%D0%A0%D0%B0%D0%B9%D0%BA%D0%BE_%D0%96%D0%B8%D0%BD%D0%B7%D0%B8%D1%84%D0%BE%D0%B2), [Васил Попович](https://bg.wikipedia.org/wiki/%D0%92%D0%B0%D1%81%D0%B8%D0%BB_%D0%9F%D0%BE%D0%BF%D0%BE%D0%B2%D0%B8%D1%87), [Нешо Бончев](https://bg.wikipedia.org/wiki/%D0%9D%D0%B5%D1%88%D0%BE_%D0%91%D0%BE%D0%BD%D1%87%D0%B5%D0%B2) и др. Образуват българската дружина „Братски труд“ (1859) и започват да издават списание „[Братски труд](https://bg.wikipedia.org/wiki/%D0%91%D1%80%D0%B0%D1%82%D1%81%D0%BA%D0%B8_%D1%82%D1%80%D1%83%D0%B4)“ (1860), в което Каравелов печата първите си стихотворни опити – „Загорец“, „Желание“, „Пастир“ и революционната статия „Славяне в немско“. Участва в студентските вълнения (1861) и бива последовател на руските революционни демократи като влиза в техен забранен кръжок. Поставен е под полицейски надзор (1859). Не успява да се яви на изпити, но чете много Белински, [Александър Херцен](https://bg.wikipedia.org/wiki/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%A5%D0%B5%D1%80%D1%86%D0%B5%D0%BD) и Чернишевски (революционни авторитети и образци на [критиката](https://bg.wikipedia.org/wiki/%D0%9B%D0%B8%D1%82%D0%B5%D1%80%D0%B0%D1%82%D1%83%D1%80%D0%BD%D0%B0_%D0%BA%D1%80%D0%B8%D1%82%D0%B8%D0%BA%D0%B0) и [философията](https://bg.wikipedia.org/wiki/%D0%A4%D0%B8%D0%BB%D0%BE%D1%81%D0%BE%D1%84%D0%B8%D1%8F)), [Гогол](https://bg.wikipedia.org/wiki/%D0%93%D0%BE%D0%B3%D0%BE%D0%BB), [Тарас Шевченко](https://bg.wikipedia.org/wiki/%D0%A2%D0%B0%D1%80%D0%B0%D1%81_%D0%A8%D0%B5%D0%B2%D1%87%D0%B5%D0%BD%D0%BA%D0%BE%22%20%5Co%20%22%D0%A2%D0%B0%D1%80%D0%B0%D1%81%20%D0%A8%D0%B5%D0%B2%D1%87%D0%B5%D0%BD%D0%BA%D0%BE) и Марко́ Вовчо́к (украинска писателка), други литературни автори. Пише разкази и повести в „Наше время“, „Московские ведомости“ и „Русская речь“. Пише повестите „Войвода“, „Неда“, „Сирото семейство“, „Дончо“ и *„*[*Българи от старо време*](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D0%B8_%D0%BE%D1%82_%D1%81%D1%82%D0%B0%D1%80%D0%BE_%D0%B2%D1%80%D0%B5%D0%BC%D0%B5)*“*, които от 1868 година издава в самостоятелен сборник – „Страницы из книги страданий болгарского племени“. Първата си белетристична творба „Войвода“ отпечатва през 1860 година, а година по-късно издава сборник „Памятники народного быта болгар“. Ценно сътрудничество при издаването на сборника му оказва участникът в руското революционно движение [Иван Прижов](https://bg.wikipedia.org/wiki/%D0%98%D0%B2%D0%B0%D0%BD_%D0%9F%D1%80%D0%B8%D0%B6%D0%BE%D0%B2).

Покрай опита за покушение на [Александър I](https://bg.wikipedia.org/wiki/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_II_%28%D0%A0%D1%83%D1%81%D0%B8%D1%8F%29)I и предстоящите събития на Балканския полуостров, Каравелов е принуден да напусне Русия. Установява се в [Белград](https://bg.wikipedia.org/wiki/%D0%91%D0%B5%D0%BB%D0%B3%D1%80%D0%B0%D0%B4) през февруари 1867 година, откъдето изпраща кореспонденции за руските вестници. Там той се жени за Наталия Петрович, с която живее до края на живота си, но двамата нямат деца. На 11 октомври същата година е прогонен от там и потегля за [Нови Сад](https://bg.wikipedia.org/wiki/%D0%9D%D0%BE%D0%B2%D0%B8_%D0%A1%D0%B0%D0%B4). Скоро той отново получава разрешение да се върне в сръбската столица. На Каравелов му е забранено да се занимава с политика и да критикува живота в княжеството. Самият той, макар и свободен, се чувства като в затвор. Затова напуска Белград и отново отива в Нови Сад. Създава „Български комитет“, с който си поставя за задача да организира българските емигранти в Сърбия с оглед на предстоящата освободителна борба. В [Сърбия](https://bg.wikipedia.org/wiki/%D0%A1%D1%8A%D1%80%D0%B1%D0%B8%D1%8F) Каравелов се утвърждава като талантлив публицист, белетрист, литературен критик-основоположник на критическия реализъм в сръбската литература и политик. Там той пише и обнародва белетристичните произведения „Крива ли е съдбата?“, „Сока“ и др. – обзорни статии за сръбската литература[[2]](https://bg.wikipedia.org/wiki/%D0%9B%D1%8E%D0%B1%D0%B5%D0%BD_%D0%9A%D0%B0%D1%80%D0%B0%D0%B2%D0%B5%D0%BB%D0%BE%D0%B2#cite_note-book-2).

В Сърбия Каравелов се сближава с либералните кръгове около движението „[Омладина](https://bg.wikipedia.org/wiki/%D0%9E%D0%BC%D0%BB%D0%B0%D0%B4%D0%B8%D0%BD%D0%B0%22%20%5Co%20%22%D0%9E%D0%BC%D0%BB%D0%B0%D0%B4%D0%B8%D0%BD%D0%B0)“ и през следващите години е активен поддръжник на идеята за [Балканска федерация](https://bg.wikipedia.org/wiki/%D0%91%D0%B0%D0%BB%D0%BA%D0%B0%D0%BD%D1%81%D0%BA%D0%B0_%D1%84%D0%B5%D0%B4%D0%B5%D1%80%D0%B0%D1%86%D0%B8%D1%8F) и по-общо за сръбско-българско сътрудничество. При вълната от репресии след убийството на княз [Михаил Обренович](https://bg.wikipedia.org/wiki/%D0%9C%D0%B8%D1%85%D0%B0%D0%B8%D0%BB_%D0%9E%D0%B1%D1%80%D0%B5%D0%BD%D0%BE%D0%B2%D0%B8%D1%87) той бяга на унгарска територия, но въпреки това е арестуван в Нови Сад, заедно с видния сръбски общественик [Владимир Йованович](https://bg.wikipedia.org/w/index.php?title=%D0%92%D0%BB%D0%B0%D0%B4%D0%B8%D0%BC%D0%B8%D1%80_%D0%99%D0%BE%D0%B2%D0%B0%D0%BD%D0%BE%D0%B2%D0%B8%D1%87&action=edit&redlink=1). Двамата лежат заедно в затвора в продължение на месеци, като Каравелов е освободен на 4 януари 1869 година поради недоказаност на обвинението.

**В Букурещ**

В началото на май 1869 година се установява в [Букурещ](https://bg.wikipedia.org/wiki/%D0%91%D1%83%D0%BA%D1%83%D1%80%D0%B5%D1%89) и е ангажиран от „старите“, група заможни български търговци, да редактира техния вестник „Отечество“. Не след дълго той влиза в конфликт с тях, тъй като отхвърля идеята им за поставяне на България под руски протекторат и се застъпва за самостоятелни революционни действия за освобождение на страната. От 7 ноември издава в. „Свобода“ (1869 – 1873). По-късно негов пръв помощник там става [Христо Ботев](https://bg.wikipedia.org/wiki/%D0%A5%D1%80%D0%B8%D1%81%D1%82%D0%BE_%D0%91%D0%BE%D1%82%D0%B5%D0%B2) (1872 – 1873), а вестникът става орган на БРЦК. Възторжено посреща идеята за създаване на Българското книжовно дружество (БКД), днес [Българска академия на науките](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D1%81%D0%BA%D0%B0_%D0%B0%D0%BA%D0%B0%D0%B4%D0%B5%D0%BC%D0%B8%D1%8F_%D0%BD%D0%B0_%D0%BD%D0%B0%D1%83%D0%BA%D0%B8%D1%82%D0%B5) (БАН). По-късно двамата редактират вестник *„*[*Независимост*](https://bg.wikipedia.org/wiki/%D0%9D%D0%B5%D0%B7%D0%B0%D0%B2%D0%B8%D1%81%D0%B8%D0%BC%D0%BE%D1%81%D1%82_%28%D0%B2%D0%B5%D1%81%D1%82%D0%BD%D0%B8%D0%BA%29)*“* (1873 – 1874). На [28 април](https://bg.wikipedia.org/wiki/28_%D0%B0%D0%BF%D1%80%D0%B8%D0%BB) [1873](https://bg.wikipedia.org/wiki/1873), в бр. 32, Каравелов пише статията „Ние сме родени да кърпиме чуждите дрехи“, в която разказва как

|  |  |  |
| --- | --- | --- |
| **„** | „българете обичат да плачат по чуждите гробища, когато техните собствени родители лежат в земята непрелеяни, неоплакани и непоменени ... Кой помага на чуждите правителства да деморализират народът ни и да го направи неспособен за нищо? – Българете... Ако захване да се гради гръцка черкова, то ние сме първи; а ако захване да са гради българско училище, то сме последни ... чорбаджията-хаджия купува из Ерусалим своите достойнства твърде скъпо, а продава народът си твърде евтино ... В чуждите учебни заведения са свършиле науките си мнозина българе, но тие са останале в чужбината да кърпят чуждите дрехи и да плачат на чуждите гробища; а българете постоянно се оплакват, че нямат учители, че нямат способни списатели и че нямат учени хора... И така, ние сме родени на тоя свят или да кърпиме чуждите дрехи, или да плачеме на чуждите гробища.“ | **“** |
| —  Любен Каравелов |

Едновременно с издаването на вестник „Независимост“ Каравелов поддържа тесни контакти с революционната българска емиграция, с [Васил Левски](https://bg.wikipedia.org/wiki/%D0%92%D0%B0%D1%81%D0%B8%D0%BB_%D0%9B%D0%B5%D0%B2%D1%81%D0%BA%D0%B8), с когото през есента или края на 1869 година полагат основите на революционната организация. На учредителното ѝ събрание в края на април и началото на май 1872 година Каравелов е избран за председател на [Българския революционен централен комитет](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D1%81%D0%BA%D0%B8_%D1%80%D0%B5%D0%B2%D0%BE%D0%BB%D1%8E%D1%86%D0%B8%D0%BE%D0%BD%D0%B5%D0%BD_%D1%86%D0%B5%D0%BD%D1%82%D1%80%D0%B0%D0%BB%D0%B5%D0%BD_%D0%BA%D0%BE%D0%BC%D0%B8%D1%82%D0%B5%D1%82) (БРЦК). Освен работата си около комитета Каравелов поддържа контакти в Букурещ и с дейци на руското революционно движение. След трагичната гибел на [Апостола](https://bg.wikipedia.org/wiki/%D0%92%D0%B0%D1%81%D0%B8%D0%BB_%D0%9B%D0%B5%D0%B2%D1%81%D0%BA%D0%B8) на свободата апатията на част от революционните дейци към делото, несъгласие и недоразумения с ръководните членове на организацията го карат да се оттегли от ръководните органи на движението, да преустанови „Независимост“ и от януари 1875 година да започне да издава списание „Знание“, научно-популярни книги и сборници. Настъпва разрив между Каравелов и Ботев. Въпреки това Каравелов остава революционер и демократ, загрижен за съдбата на поробения български народ, за всички потиснати в света.

**Последни години, 1876 – 1879**

След раздялата си с Ботев, Каравелов подновява изпращането на кореспонденции в руски вестници. Участва в създаването на „Югославския просветен благотворителен комитет“, след обявената на [12 април](https://bg.wikipedia.org/wiki/12_%D0%B0%D0%BF%D1%80%D0%B8%D0%BB) [1877](https://bg.wikipedia.org/wiki/1877) година война на Османската империя от страна на [Русия](https://bg.wikipedia.org/wiki/%D0%A0%D1%83%D1%81%D0%B8%D1%8F). Завръща се в [България](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D0%B8%D1%8F) в услуга на руските войски. През февруари посещава [Сан Стефано](https://bg.wikipedia.org/wiki/%D0%A1%D0%B0%D0%BD_%D0%A1%D1%82%D0%B5%D1%84%D0%B0%D0%BD%D0%BE). Среща се с граф [Николай Игнатиев](https://bg.wikipedia.org/wiki/%D0%9D%D0%B8%D0%BA%D0%BE%D0%BB%D0%B0%D0%B9_%D0%98%D0%B3%D0%BD%D0%B0%D1%82%D0%B8%D0%B5%D0%B2) и заедно със свитата му посещават град Цариград.

Създава заедно с други революционни дейци в [Търново](https://bg.wikipedia.org/wiki/%D0%A2%D1%8A%D1%80%D0%BD%D0%BE%D0%B2%D0%BE) комитет „[Единство](https://bg.wikipedia.org/wiki/%D0%95%D0%B4%D0%B8%D0%BD%D1%81%D1%82%D0%B2%D0%BE)“, с който си поставят за задача помагането на революционното движение на българите в [Македония](https://bg.wikipedia.org/wiki/%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%8F_%28%D0%BE%D0%B1%D0%BB%D0%B0%D1%81%D1%82%29), останали под османско владичество. Същият комитет е отговорен за подготвянето на [Кресненско-Разложкото въстание](https://bg.wikipedia.org/wiki/%D0%9A%D1%80%D0%B5%D1%81%D0%BD%D0%B5%D0%BD%D1%81%D0%BA%D0%BE-%D0%A0%D0%B0%D0%B7%D0%BB%D0%BE%D0%B6%D0%BA%D0%BE_%D0%B2%D1%8A%D1%81%D1%82%D0%B0%D0%BD%D0%B8%D0%B5%22%20%5Co%20%22%D0%9A%D1%80%D0%B5%D1%81%D0%BD%D0%B5%D0%BD%D1%81%D0%BA%D0%BE-%D0%A0%D0%B0%D0%B7%D0%BB%D0%BE%D0%B6%D0%BA%D0%BE%20%D0%B2%D1%8A%D1%81%D1%82%D0%B0%D0%BD%D0%B8%D0%B5), избухнало на [5 октомври](https://bg.wikipedia.org/wiki/5_%D0%BE%D0%BA%D1%82%D0%BE%D0%BC%D0%B2%D1%80%D0%B8) [1878](https://bg.wikipedia.org/wiki/1878) година. Установява се в Русе, но здравословното му състояние се влошава. Умира на [21 януари](https://bg.wikipedia.org/wiki/21_%D1%8F%D0%BD%D1%83%D0%B0%D1%80%D0%B8) [1879](https://bg.wikipedia.org/wiki/1879) година от туберкулоза. Погребан е тържествено от българската общественост, от представители на руската власт и на други славянски народи.

Източник: Wikipedia